31998R2825
L 351/15
JURNALUL OFÍCIAL AL UNIUNII EUROPENE
REGULAMENTUL (CE) NR. 2825/98 AL CONSILIULUI
din 22 decembrie 1998
privind scutirea de drepturile prevăzute de Tariful Vamal Comun aplicabile importurilor în Comunitate de preparate și conserve de sardine originare din Maroc
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 113,
având în vedere propunerea Comisiei,
întrucât Protocolul nr. 2 la Acordul euro-mediteranean de instituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, semnat la 26 februarie 1996, prevede că de la 1 ianuarie 1999 importurile în Comunitate de preparate și conserve de sardine încadrate la codurile NC 1604 13 11, 1604 13 19 și ex 1604 20 50 și originare din Maroc sunt admise cu scutire de drepturi vamale;
întrucât, în așteptarea concluziei și a intrării în vigoare a acestui acord, este necesară instituirea acestui regim de către Comunitate prin măsuri autonome,
ADOPTĂ PREZENTUL REGULAMENT:
Articolul 1
Importurile în Comunitate de preparate și conserve de sardine încadrate la codurile NC 1601 34 11, 1604 13 19 și ex 1604 20 50 originare din Maroc sunt admise în Comunitate cu scutire de drepturi vamale.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament se aplică de la 1 ianuarie 1999 până la intrarea în vigoare a Acordului euro-mediteranean cu Marocul.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1998.